stanford-oval/wikipedia huggingface dataset:
Patrick Spiegelberg
Diskografia > Albumit

2003: Next, Please (Fu:el)
Diskografia > Muut esiintymiset

2010: "Open Air (Intro Mix)" (Vendelboe feat. Patrick Spiegelberg) - kokoelma-albumilta The Sound of IN Volume 9
2014: "Right By Your Side (Karaoke Version)" - kokoelma-albumilta Dansk Melodi Grand Prix 2014
Diskografia > DVD-julkaisut

2009: Electric Cabaret (Infernal) - tanssija ja koreografi
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Facebook-sivu (Patrick Spiegelberg)
Virallinen Facebook-sivu (Glamboy P)
Virallinen Twitter-sivu
Virallinen Instagram
Glamboy P (Patrick Spiegelberg) helmikuussa 2014. Kuva: Martin Dan Olsen
Ron Vlaar

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ron Peter Vlaar
Syntymäaika: 16. helmikuuta 1985 (ikä 39)
Syntymäpaikka: Hensbroek, Alankomaat
Pelipaikka: keskuspuolustaja
Pituus: 190 senttimetriä
Paino: 80 kilogrammaa
Junioriseurat
1991–1995: Apollo '68
1995–1996: SVW '27
1996–2004: AZ Alkmaar
Seurat
| Vuodet | Seura | O | (M) |
| 2004–2006 | AZ Alkmaar | 10 | (0) |
| 2006–2012 | Feyenoord | 132 | (8) |
| 2012–2015 | Aston Villa | 79 | (2) |
| 2015– | AZ Alkmaar | 84 | (5) |
Maajoukkue
| 2004 | Alankomaat U19 | 4 | (0) |
| 2005–2007 | Alankomaat U21 | 15 | (0) |
| 2005–2014 | Alankomaat | 32 | (1) |
 Seurajoukkueuran tilastot kattavat vain kansalliset sarjat, päivitetty 6. marraskuuta 2019.  Maajoukkueuran tilastot päivitetty 6. marraskuuta 2019.
Ron Peter Vlaar (s. 16. helmikuuta 1985 Hensbroek, Pohjois-Hollannin provinssi, Alankomaat) on hollantilainen jalkapalloilija, joka vuosina 2012–2015 edusti Englannin Valioliigassa pelaavaa birminghamilaista Aston Villaa. Vuosina 2006–2012 hän pelasi Alankomaiden pääsarjassa Eredivisiessä Feyenoord Rotterdamin joukkueessa. Ennen siirtymistään Feyenoord Rotterdamiin Vlaar edusti AZ Alkmaaria, jonne hän palasi vuonna 2015.
Vlaar on pelannut Alankomaiden maajoukkueessa 32 ottelua ja tehnyt niissä yhden maalin. Maajoukkuevalmentaja Marco van Basten valitsi hänet MM-kilpailuiden 2006 alustavaan joukkueeseen mutta pudotti hänet myöhemmin pois.[lähde? ] Vlaar oli mukana Alankomaiden maajoukkueessa EM-kisoissa 2012 sekä MM-kisoissa 2014. MM-kisoissa 2014 Vlaar oli yksi Hollannin pronssia saavuttaneen joukkueen avainpelaajista ja sai läpi turnauksen runsaasti kehuja oltuaan joukkueensa puolustuksen johtohahmo. Viimeksi Vlaar pelasi maajoukkueessa marraskuussa 2014 ystävyysottelussa Meksikoa vastaan. Ainoan maaottelumaalinsa hän on tehnyt kesäkuussa 2012 ystävyysottelussa Pohjois-Irlantia vastaan.
Ruteniumditelluridi

| Ruteniumditelluridi> Tunnisteet |
| --- | --- |
CAS-numero:  292066-50-3
Ominaisuudet
Molekyylikaava:  RuTe2
Moolimassa:  356,27 g/mol
Ruteniumditelluridi (RuTe2) on ruteniumista ja telluurista koostuva epäorgaaninen yhdiste. Se on perusmuodossaan kiinteä, siniharmaa yhdiste, joka muistuttaa kiderakenteeltaan ja ominaisuuksiltaan ruteniumdisulfidia (RuS2) ja ruteniumdiselenidiä (RuSe2). Ruteniumdisulfidista ja -diselenidistä poiketen ruteniumditelluridi voi esiintyä kahdessa eri kiderakenteessa: pyriittityyppisessä kiderakenteessa niin kuin ruteniumdisulfidi ja -diselenidikin sekä sen lisäksi markasiittityyppisessä kiderakenteessa.
Ruteniumditelluridi ei juurikaan reagoi muiden aineiden kanssa. Sen liuottamiseksi tarvitaan typpihappoa tai kuningasvettä.
Ruteniumditelluridia voidaan valmistaa suoraan alkuaineistaan lämmön avulla.
Ruteniumditelluridia voidaan käyttää veden elektrolyyttiseen hajotukseen ja sitä kautta tapahtuvaan vedyn tuotantoon. Perinteisesti prosessissa on käytetty platinapohjaisia yhdisteitä, mutta ruteniumpohjaisten yhdisteiden käyttö yleistynee, sillä rutenium on halvempaa kuin platina ja platinaryhmän metalleista halvin.
Rockadillo Records

| Rockadillo Records |
| --- | --- |
Perustettu:  1971
Perustajat:  Tapio Korjus
Tyylilajit:  rock, jazz, folk
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Rockadillo Records on suomalainen Tapio Korjuksen perustama levy-yhtiö. Se aloitti toimintansa vuonna 1971 ohjelma- ja konserttitoimistona nimeltä Suomi-Pop. Yrityksen nimi muuttui kolme vuotta myöhemmin Rockadilloksi, Dave Lindholmin kappaleen innoittamana.
Yhtyeluettelo

| --- | --- |
 Anssi Tikanmäki Orchestra  Arttu Takalo  Dave Lindholm  Grillin' Willie and the Vegetarians  Helge Tallqvist & Jukka Gustavson Band  How Many Sisters  Iiro Rantala New Trio  Jarmo Saari  Jaska Lukkarinen Trio  Jazzgangsters  Joonas Haavisto  JPP  Jukka Gustavson  Kimmo Pohjonen  Kitkerät Neitsyet  KTU  Kumma heppu & lopunajan voidellut  Lang & Luolajan-Mikkola :  M.A. Numminen  Maria Kalaniemi & Aldargaz  Pekka Pohjola  Piirpauke  Pipoka  Raul Mannola  RinneRadio  Sakari Kukko  Sakari Kukko & Humbalax  Sanna Kurki-Suonio  Slobo Horo  Suden aika  Tapani Rinne  Tapani Rinne & Teho Majamäki  Teija Niku  Värttinä  Wimme  XL
Rivoli

| Rivoli |
| --- | --- |
 Rivolin linna
 Rivoli
 Koordinaatit: 45°4′21″N, 7°31′38″E 
Valtio:   Italia
Alue:  Piemonte
Metropolikaupunki:  Torino
Hallinto:  
 – Pormestari:  Guido Tallone
Pinta-ala:  
 – Kokonaispinta-ala:  29,50 km²
Korkeus:  277–525 m
Väkiluku (31.12.2015):  48 791
 – Väestötiheys:  1 654 as./km²
Postinumero:  10098
Suuntanumero(t):  011
 
 http://www.comune.rivoli.to.it/ 
Infobox OKVirheellinen NIMI-arvo: 
Rivoli on kaupunki Italiassa Torinon metropolikaupungissa Piemonten alueella. Rivoli on pinta-alaltaan 29,5 neliökilometriä, ja siellä on vajaat 50 000 vakinaista asukasta.
Rivolin kuuluisimmat nähtävyydet ovat keskiaikainen kaupungin keskusta ja Rivolin linna. Linna rakennettiin alkujaan 1000-luvulla, mutta se muutettiin 1500-luvulla Savoijin kuningashuoneen maaseutuasunnoksi.
Historia

Rivolin alueelta on löydetty arkeologisia todisteita ihmisasutuksesta neoliittiselta kaudelta. Myöhemmin alueella asuttui liguurit. Ensimmäisellä vuosisadalla eaa. se liitettiin Rooman valtakuntaan. Rooman tuhon jälkeen alueella oli langobardien asutuskeskus. Frankit löivät langobardit vuonna 773. Frankit antoivat Rivolin Ardunicin suvulle.
Vuonna 1247 Rivoli siirtyi Savoijin kuningassuvulle, joka kehitti kaupunkia ympäröivää maaseutua ja rakennutti kaupunginmuurit. Rivoli kärsi 1500- ja 1600-lukujen aikana Ranskan armeijan valtauksesta, kahdesta ruttoepidemiasta ja Espanjan perimyssodan taisteluissa.
Ricoli yhdistettiin 1700-luvulla Torinon Via di Francia tiellä ja vuonna 1871 kaupunkiin saapui junarata. Kaupungin asukasluku on kasvanut selvästi 1900-luvulla muualta Italiasta tulleiden maassamuuttajien ansiosta.
Rutger Gunnarsson

Johan Rutger Gunnarsson (12. helmikuuta 1946 – 30. huhtikuuta 2015) oli ruotsalainen basisti, kitaristi, tuottaja ja sovittaja. Hän aloitti uransa 1960-luvulla Hootenanny Singers -yhtyeessä. Myöhemmin hän teki työtä myös ABBAn kanssa sekä osallistui useisiin musikaaleihin, kuten Chess, Les Misérables, Rhapsody In Rock, 007, Mamma Mia!, Bananas in Pajamas ja Diggiloo. Hän tuotti musiikkia myös esimerkiksi Gwen Stefanille, Elin Lantolle, Joyridelle ja Alla Pugatšovalle.
Gunnarsson nähtiin mukana ABBAn voittoesityksessä vuoden 1974 Eurovision laulukilpailussa, ja hän toimi myös Venäjän kapellimestarina vuoden 1997 Eurovision laulukilpailussa.
Ron Weiner

Ron Weiner on yhdysvaltalainen kaksi kertaa Writers Guild of America -palkinnolla ja kerran Annie-palkinnolla palkittu käsikirjoittaja ja tuottaja, joka tunnetaan parhaiten televisiosarjoista Futurama ja 30 Rock.
Aiheesta muualla

Ron Weiner Internet Movie Databasessa. (englanniksi)
Pyhän Mikaelin ja Pyhän Yrjön palatsi

| Pyhän Mikaelin ja Pyhän Yrjön palatsi> Ανάκτορο των Αγίων Μιχαήλ και Γεωργίου |
| --- | --- |
 Pyhän Mikaelin ja Pyhän Yrjön palatsi.
Sijainti:  Korfun kaupunki, Keski-Korfu ja Diapontiset saaret, Korfu, Jooniansaaret, Kreikka
Koordinaatit:  39°37′33″N, 19°55′29″E
Rakennustyyppi:  palatsi
Valmistumisvuosi:  1824
Tyylisuunta:  uusklassinen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Mikaelin ja Pyhän Yrjön palatsi (kreik. Ανάκτορο των Αγίων Μιχαήλ και Γεωργίου, Anáktoro ton Agíon Michaíl kai Georgíou) eli Vanha kuninkaanpalatsi (Παλαιά Ανάκτορα, Palaiá Anáktora) on palatsi Korfun kaupungissa Korfun saarella Kreikassa. Se valmistui vuonna 1824 ja on toiminut muun muassa Jooniansaarten käskynhaltijan palatsina sekä kuninkaallisena residenssinä. Nykyisin rakennuksessa toimii Aasialaisen taiteen museo.
Historia

Pyhän Mikaelin ja Pyhän Yrjön palatsi rakennettiin vuosina 1819–1824. Sen rakennutti Sir Thomas Maitland, joka toimi Yhdistyneen kuningaskunnan protektoraatin Jooniansaarten yhdysvaltojen ensimmäisenä käskynhaltijana. Arkkitehtina toimi Sir George Whitmore, joka suunnitteli myös Korfulla sijaitsevan Mon Repón palatsin. Pyhän Mikaelin ja Pyhän Yrjön palatsi oli nykyaikaisen Kreikan ensimmäinen uusklassista arkkitehtuuria edustanut rakennus. Rakennus toimi paitsi käskynhaltijan palatsina myös Joonian parlamentin ja senaatin kokoontumispaikkana. Siinä toimi myös Pyhän Mikaelin ja Pyhän Yrjön ritarikunta (Order of St Michael and St George), mistä se on saanut nimensä.
Kun Jooniansaaret liitettiin Kreikkaan vuonna 1864, palatsista tuli Kreikan kuninkaallisten kesäasunto. Se jäi kuitenkin vähäiselle käytölle, koska kuningas Yrjö I viihtyi enemmän melko lähellä sijaitsevassa Mon Repóssa. Niin Pyhän Mikaelin ja Pyhän Yrjön palatsia käytettiin lähinnä kuninkaan toimistona.  Tässä käytössä se säilyi toiseen maailmansotaan saakka. Kreikan sisällissodan aikana palatsissa majoitettiin Epeiroksesta tulleita pakolaisia. Rakennus kunnostettiin 1950-luvulla, jonka jälkeen se toimi kuninkaallisena edustustilana vielä vuoteen 1967 saakka.
Vuonna 1967 palatsi siirtyi Korfun kunnan omistukseen, ja siinä toimi jonkin aikaa Korfun arkeologinen museo. Tämän jälkeen siinä toimi Kiinalais-japanilainen museo, josta tuli myöhemmin Aasialaisen taiteen museo. Museo sai alkunsa Kreikan Itävallan suurlähettiläs Grigórios Mánoksen kokoelmista. Vuonna 1994 rakennusta käytettiin yhtenä Euroopan unionin huippukokouksen pitopaikkana.
Rakennus

Pyhän Mikaelin ja Pyhän Yrjön palatsi sijaitsee Korfun vanhan kaupungin itälaidalla lähellä meren rantaa ja Vanhaa linnoitusta. Palatsi edustaa uusklassista arkkitehtuuria. Päärakennuksessa on kolme kerrosta. Sen julkisivussa on rivi doorilaisia pylväitä, ja pylväsrivin kummassakin päässä triumfikaari, joista toinen on omistettu Pyhälle Mikaelille ja toinen Pyhälle Yrjölle. Triumfikaarien takana päärakennuksen kummallakin puolella on pienemmät, symmetrisesti sijoitetut rakennukset.
Palatsin sisätiloja hallitsevat aulat sekä suuri keskusportaikko. Rakennuksen alakerrassa on muun muassa Joonian parlamentin vanha istuntosali. Yläkerrassa on käskynhaltijan valtaistuinsali, jossa on muun muassa käskynhaltijan valtaistuin, sekä ruoka- ja tanssiaissalit. Rakennuksen sisätiloissa on lukuisia veistoksia ja seinämaalauksia. Päärakennuksen katon korniisissa on Jooniansaaria kuvaavat veistokset, jotka on tehnyt kuvanveistäjä Pávlos Prosaléntis.
Aasialaisen taiteen museon kokoelmiin kuuluu yli 11 000 aasialaisen taiteen teosta. Rakennuksessa on myös kokoelma kreikkalaista, erityisesti korfulaista taidetta 1800- ja 1900-luvuilta. Palatsia ympäröi suuri puutarha, jossa on paljon eksoottisia puita ja kukkia. Se toimi alun perin kuninkaallisena puutarhana. Nykyisin sitä kutsutaan ”Kansan puutarhaksi” (Kípos tou Laoú). Palatsin edessä on Jooniansaarten kolmannen käskynhaltijan, Korfua kehittäneen Sir Frederick Adamin patsas, joka on myös Prosaléntiksen veistämä.
Aiheesta muualla

Kuvia tai muita tiedostoja aiheesta Pyhän Mikaelin ja Pyhän Yrjön palatsi Wikimedia Commonsissa
Τα ανάκτορα των Αγίων Μιχαήλ και Γεωργίου. Palatsin historia. (kreikaksi)
Palatsin edustaa ja Sir Frederick Adamin patsas.
Palatsin sisätiloja.
Palatsin sisätiloja.
Rivo

Rivo voi tarkoittaa:
Henkilöt

MC Rivo, oik. Riku Virtanen, suomalainen rap-artisti
Peter de Rivo (n. 1420–1495), flaamilainen skolastikko
Rivo Vesik (s. 1980), virolainen rantalentopalloilija
Henkilöt > Kuvitteellisia henkilöitä

Rivo-Riitta, Fingerpori-sarjakuvan hahmo
Maantiede

Rivo, kylä Azerbaidžanissa
Rivo Alto Island, keinotekoinen saari Floridassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rivo”, voi hakea sivunnimihaulla, laajalla sivunnimihaulla tai tekstihaulla.
Paperitaide

Kwon Jung Ho, Gate through the Future 2010.
Korealainen käsitehty dak-paperi, pääkalloinstallaatio, Daegun taidemuseon kokoelmat.
Paperileikkausinstallaatio prahalaisessa galleriassa.
Paperitaide on erilaisien paperimateriaalien ja paperintyöstötekniikoiden avulla syntyvää nykytaidetta. Paperitaideteokset ovat pienistä osista tai suuremmista yhtenäisistä pinnoista rakentuvia muodoltaan veistosmaisia, kolmiulotteisia kappaleita. Niitä voi tavata kaikkialla museoissa ja gallerioissa sekä julkisissa tiloissa, jopa ulkona. Paperitaide on myös suosittu luovan toiminnan harrastus, koska paperi on helppo ja halpa materiaali, joka on useimpien ulottuvilla.
Paperitaiteilijat käyttävät monenlaisia tekniikoita teosten valmistuksessa. On mahdollista hyödyntää perinteisiä paperinvalmistusmenetelmiä, joiden avulla jauhetaan kierrätystekstiileistä paperimassaa tai materiaalit voidaan etsiä luonnosta. Voidaan myös käyttää valmista teollista paperimateriaalia tai kierrätysmateriaaleja. Teoksen tekninen valmistaminen voi siis olla pitkä ja työläs prosessi tai vaihtoehtoisesti teos voi syntyä helposti ja yksinkertaisesti saksien ja liiman avulla. Paperin työstämistavasta riippumatta teoksiin voidaan yhdistää monenlaisia ainesosia paperin lisäksi. Voidaan käyttää esimerkiksi muovia, metallia, vahoja, kankaita, tai vaikkapa eläinten karvoja. Paperitaiteen suosio on kasvanut kierrätysajatuksen suosion myötä.
Yeşim Ağaoğlu, Nimetön 1996, paperi, installaatio.
Philippe Vaz Coatelant, Carnets de passage, 2012.
Paperitaiteen synty

Tiedetään, että jo 1700-luvulla käytettiin paperimassaa erilaisten kädentaitoa vaativien esineiden valmistuksessa. Kuitenkin vasta 1900-luvun taitteessa suhtautuminen paperiin materiaalina alkoi muuttua, ja sitä alettiin käyttää taiteessa nykyiseen länsimaissa tunnettuun tapaan. Paperi sai uuden merkityksen, kun taidegrafiikka irrottautui omaksi taiteenlajikseen kirjapainokäytössä olleista menetelmistä. Tunnetuimmat varhaiset paperitaideteokset syntyivät, kun kubistit Pablo Picasso ja Georges Braque tekivät revityistä paperiarkeista kollaaseja ja reliefejä.
Ilmiö, jota alettiin kutsua paperitaiteeksi, syntyi 1960-luvun alkupuolella. Paperitaiteen kenttä jakautui heti kahtia, kun Euroopassa ja Yhdysvalloissa syntyivät omat erilliset paperitaiteen suuntaukset. Eurooppalaisessa paperitaiteessa hyödynnettiin valmiita teollisia massoja, kun taas Yhdysvalloissa suosittiin käsin tehtyä paperimassaa. Merkittävästi paperitaiteen nousuun vaikutti yhdysvaltalaisen Robert Rauschenbergin vierailu 1970-luvulla Ranskassa, jossa hän esitti taidettaan ja valmisti paperimassateoksia paikallisesti. ja Kenneth Nolandin maalaussarjat Horizontal Stripes ja Circles sekä David Hockneyn Swimming Pool valmistuivat samoihin aikoihin. Vaikka vielä 1970-luvulla eurooppalaisista taiteilijoista harvat käyttivät paperimassaa teoksissaan, paperipajojen määrä alkoi kuitenkin pikku hiljaa kasvaa. Eri puolille Eurooppaa perustettiin pajoja. Paperivalmistus oppiaineena yleistyi taideoppilaitoksissa ja yliopistoissa.
Paperitaide oli suosionsa huipulla Euroopassa 1980-luvulla. Saksassa järjestettiin vuonna 1981 ensimmäinen paperitaide-biennaali, ja tämän jälkeen useita erityisnäyttelyitä. Taiteilijat järjestäytyivät omiin yhdistyksiinsä, joista tunnetuin on kansainvälinen International Association of Hand Papermakers and Paper Artists, IAPMA. Yhdistys toimii edelleen aktiivisesti järjestäen vuosittain kongresseja eri puolilla maailmaa ja tuottaen julkaisuja paperitaiteeseen liittyen.
Paperitaide Suomessa

Suomessa paperitaide tuli tutuksi 1980-luvulla. Vuonna 1984 Taideteollisessa koulutuskeskuksessa järjestettiin käsin tehdyn paperinvalmistuksen kurssi, jonka aiheena oli: ”Orgaaniset massat – käsintehty paperi”. Leenakaisu Hattusen ”Paperin historiaa ja – valmistusta” oli ensimmäinen paperitaiteeseen liittyvä opinnäyte Taideteollisesta korkeakoulusta. Samaan aikaan perustettiin laadukasta käsin tehtyä paperia valmistava Baalin Alttarit -paperipaja, jonka perustivat Väiski Putkonen ja Seppo Hallavainio. Myös paperinarusta tehtyjä design-tuotteita valmistava tunnettu yritys, Woodnotes Oy, perustettiin 1980-luvun lopulla. Paperitaide oli jo tehnyt läpimurron 1990-luvulle siirryttäessä lukuisten yhteis- ja yksityisnäyttelyiden kautta. Suomen Paperitaiteen keskus syntyi vuonna 1993, kun suomalaiset paperitaiteilijat järjestäytyivät yhdistykseksi. Porvoossa sijaitseva keskus järjesti säännöllisesti näyttelyitä sekä tuotti julkaisuja, sillä oli myös kansainvälisiä yhteistyöhankkeita.
Toinen merkittävä yhteenliittymä oli Tallin Arkki, kuvataiteilija Eija Isojärven vuonna 1995 perustama paperityöhuone. Se järjesti kursseja sekä luentosarjoja paperitaiteeseen keskittyen sekä tarjosi työtilaa kuvataiteilijoille ja graafikoille. Suomen paperitaidegalleria, joka keskittyi yksinomaan paperitaiteeseen, avattiin Kuusankoskelle paperitehtaiden läheisyyteen vuonna 1989. Se sulkeutui vuonna 2009 esiteltyään paperitaidetta kahden vuosikymmenen ajan.
Robert Kántor

| Robert Kántor> Henkilötiedot |
| --- | --- |
Syntynyt: 25. helmikuuta 1977 (ikä 47) Brno, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  95 kg
Pelaajaura
Pääsarjaura:  1995–2012
Seurat:  Kometa Brno (Extraliga)   HC Třinec (Extraliga)   HC Havířov (Extraliga)   HC Pardubice (Extraliga)   HC Karlovy Vary (Extraliga)   HIFK (SML)   Moskovan Dynamo (RSL)   Ak Bars Kazan (RSL)   Tappara (SML)   Färjestads BK (SEL)   HC Vítkovice (Extraliga)   DEG Metro Stars (DEL)   Jokerit (SML)   Rögle BK (SEL)   HC Slovan Bratislava (SVK)   EC Graz 99ers (EBEL)
Robert Kántor (s. 25. helmikuuta 1977) on tšekkiläinen uransa lopettanut jääkiekkopuolustaja. Hänet tunnettiin kovasta laukauksestaan.
Kántor aloitti pääsarjauransa kaudella 1995–1996 Tšekin Extraliigassa HC Kometa Brnossa, joka tippui sarjasta kauden päätteeksi. Seuraavan kauden Kántor pelasikin Brnossa Tšekin toiseksi korkeimmalla tasolla. kaudeksi 1997–1998 Kántor palasi Extraliigan, kun hän siirtyi HC Třineciin. Třinecissä hän pelasi kolmella kaudella, kunnes hän vaihtoi joukkuetta kahdesti kesken kauden 1999–2000. Kántor aloitti kauden Třinecissä, mutta siirtyi HC Havířovin kautta HC Pardubiceen. Kauden 2000–2001 hän edusti HC Karlovy Varyä.
Kaudet 2001–2003 Kántor pelasi SM-liigan HIFK:ssa. Jälkimmäisellä HIFK-kaudellaan Kántor teki suhteellisen hyvät tehot puolustajalle 8+11. Kaudeksi 2003–2004 hän siirtyi Venäjän superliigaan Moskovan Dynamoon. Kántorin kausi ei sujunut kovinkaan hyvin, ja hän vaihtoi kesken kauden Ak Bars Kazaniin. Kántor palasi SM-liigaan kaudeksi 2004–2005, kun hän teki sopimuksen Tapparan kanssa. Tapparassa Kántor pelasi yhden kauden. Joukkue ei käyttänyt Kántorin sopimuksessa ollutta optiovuotta, joten hän joutui siirtymään kauden jälkeen. Kántor palasi kotimaahansa, kun hän teki sopimuksen Extraliigan voittaneeseen Pardubiceen.
Kántor teki kaudeksi 2006–2007 artistisopimuksen Elitserienin Färjestadin kanssa. Hän liittyi joukkueen kokoonpanoon lokakuussa. Alkukaudesta hän pelasi viisi ottelua Tšekin HC Vítkovicessä. Kántor edusti Färjestadia yhden kauden, ja hän siirtyi kaudeksi 2007–2008 Saksan DEL-liigan DEG Metro Starsiin. SM-liigaseura Jokerit hankki Kántorin kuitenkin kesken kauden puolustajapulansa takia.
Kántor vaihtoi Jokereista taas Tšekin sarjoihin, kun hän teki sopimuksen kaudesta 2008–2009 ykkössarjassa pelanneen Kometa Brnon kanssa. Kántor oli aloittamassa Brnota nousemaan takaisin Extraliigaan. Hän aloittikin kauden 2009–2010 Extraligassa, mutta brnolaisseura vuokrasi hänet kesken kauden ykkössarjan HC Šumperkiin. Tammikuussa 2010 Kántor siirtyi pois Tšekistä, kun hän teki loppukauden mittaisen sopimuksen Elitserienin Röglen kanssa. Kaudella 2010–2011 hän pelasi 15 ottelua Slovakian Extraligan HC Slovan Bratislavassa ja 16 ottelua Tšekin ykkössarjan Piráti Chomutovissa. Seuraavaksi kaudeksi Kántor siirtyi Itävallan pääsarjan EC Graz 99ersiin.
Pyhän Matteuksen luterilainen seurakunta

| Pyhän Matteuksen luterilainen seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Hämeen rovastikunta (LHPK)
Perustettu:  2006
Jäseniä:  128 (2023)
Aiheesta muualla
[www.lhpk.fi/hameenlinna/ Sivusto]
Infobox OKNimi-testi OK: 
Pyhän Matteuksen luterilainen seurakunta on Suomen evankelisluterilaisen lähetyshiippakunnan seurakunta Hämeenlinnassa. Seurakunta perustettiin vuonna 2006, mutta taustalla oli Suomen Luther-säätiön Rengossa vuonna 2002 alkanut toiminta.
Historia

Seurakunnan toiminnan juuret ovat Rengossa syksyllä 2002 aloitetuissa jumalanpalveluksissa. 2. lokakuuta 2005 toiminta siirtyi Hämeenlinnan adventtikirkon tiloihin. 24. syyskuuta 2006 jumalanpalvelusväki muodostui seurakunnaksi. Vuonna 2008 seurakunnan pastorina toimi Antti Lehrbäck ja vuosina 2009-2010 Esko Murto. 5. syyskuuta 2010 lähtien on pastorina toiminut nykyinen pastori Markus Nieminen.
Toiminta

Seurakunnan päätoimintamuoto on sunnuntainen ehtoollisjumalanpalvelus, jonka saarnan aikana on pyhäkoulut pienille lapsille ja koululaisille. Seurakunta järjestää myös koululaisiltoja, nuorteniltoja, raamattupiirejä ja perhekahvilatoimintaa. Seurakunta toimii Hämeenlinnan lisäksi Hyvinkäällä.
Seurakunnan jäsenmäärä vuosittain

| Vuosi | Jäseniä | Huomautus |
| --- | --- | --- |
| 2012 | 54 |  |
| 2013 | 54 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 88 |  |
| 2015 | 88 |  |
| 2016 | 89 |  |
| 2017 | 91 |  |
Rockbridgen piirikunta

Rockbridgen piirikunta (engl. Rockbridge County) on Yhdysvaltojen Virginian osavaltiossa sijaitseva piirikunta. Sen väkiluku oli 22 573 vuonna 2019. Piirikunnan väkiluvultaan suurin asutuskeskus on Raphinen kunta. Piirikunta perustettiin vuonna 1777.
Aiheesta muualla

Kuvia tai muita tiedostoja aiheesta Rockbridgen piirikunta Wikimedia Commonsissa
Ron Waterman

| Ron Waterman |
| --- | --- |

Henkilötiedot
Syntynyt: 23. marraskuuta 1965 (ikä 58) Yhdysvallat
Kansalaisuus:   Yhdysvallat
Vapaaottelija
Lempinimi:  H2O, Ty Street
Aktiivisena:  1999–2008
Pituus:  188 cm
Paino:  130 kg
Kätisyys:  oikea
Taistelutyyli:  showpaini, lukkopaini
Tilastot
Ottelut:  24
Voitot:  16
– tyrmäyksellä:  6
– luovutuksella:  8
– päätöksellä:  2
Tappiot:  6
– tyrmäyksellä:  4
– luovutuksella:  1
– päätöksellä:  1
Ron Waterman (s. 23. marraskuuta 1965) on yhdysvaltalainen entinen vapaaottelija ja showpainija. Hän voitti vapaaottelussa World Extreme Cagefightingin superraskaansarjan mestaruuden voitettuaan titteliottelussa James Nevarezin.
Aiheesta muualla

Ron Watermanin vapaaottelu tilastot
Ron Underwood

| Ron Underwood |
| --- | --- |

Henkilötiedot
Koko nimi:  Ronald Brian Underwood
Syntynyt: 6. marraskuuta 1953 (ikä 70) Glendale, Kalifornia, Yhdysvallat
Ammatti:  elokuvaohjaaja, tuottaja
Puoliso:  Sandy Underwood
Ohjaaja
Aktiivisena:  1980–
Tunnetuimmat ohjaukset:  Väristyksiä Kaupunkicowboyt Sydän ja sielut Kaverini, mahtava Joe
Aiheesta muualla
IMDb 
Elonet
Ronald Brian Underwood (s. 6. marraskuuta 1953 Glendale, Kalifornia) on yhdysvaltalainen elokuvaohjaaja. Hänen töidensä joukossa ovat Väristyksiä (1990), Kaupunkicowboyt (1991), Sydän ja sielut (1993), Sanaton (1994), Kaverini, mahtava Joe (1998) ja Pluto Nash (2002).
Underwood syntyi Glendalessa, Kaliforniassa, ja opiskeli high schoolin jälkeen jonkin aikaa lääketiedettä ennen siirtymistään elokuva-alalle. Hän on ollut ehdolla Emmyn (1989) ja Razzie-palkinnon (2003) saajaksi.
Aiheesta muualla

Ron Underwood Internet Movie Databasessa. (englanniksi)